કેતન મહેતાએ આજના સ્ટાર અભિનેતા અને ફિલ્મમેકર આમિર ખાન, શાહરુખ ખાન અને આશુતોષ ગોવારીકરને પ્રથમવાર બ્રેક આપ્યો હતો. તો છ વરસ સુધી સેન્સરમાં અટવાયા બાદ હાલમાં રજૂ થયેલી વિવાદિત ફિલ્મ રંગરસિયા બનાવી ત્યારે પણ રણદીપ હુડા અને નંદના સેન નવોદિત કલાકારો હતા. ભારતમાં પ્રથમવાર કોઇ પેઇન્ટરના જીવન પરથી ફિલ્મ બની છે. અને તે પણ એક ગુજરાતી દિગ્દર્શક ધ્વારા. જ્યારે હોલિવુડમાં તો પ્રસિધ્ધ ચિત્રકારો પરથી અનેક ફિલ્મો બની છે. પિકાસો, વિન્સેટ વાનગોગ, ટર્નર અને ફ્રીડા જેવા કલાકારો પરની ફિલ્મો જાણીતી છે.